**EKSTRAORDINÆRT ÅRSMØDE (digitalt), STORKREDS KØBENHAVN**

**Søndag den 1. november 2020**

**REFERAT**

For-person Thorkild Olsen byder velkommen og foreslår Jacob Munk til dirigent og Frederikke Vang som referent. Begge vælges.

Udover deltagerne via Zoom-mødet er der i Åbenrå 33 nogle af kandidaterne til stede. Martin Kjærulff som har sørget for teknikken. Bestyrelsen er til stede i form af Thorkild og Lise Smørum, næst-forperson.

Thorkild orienterer om arbejdet i ’Fællesbestyrelsen, hvor vi har slået os sammen med Alternativet København. Formelt har bestyrelsen ikke det antal medlemmer, som kræves. Derfor skal der vælges nye til bestyrelsen, når der afholdes ordinært årsmøde til marts. Hvis nogen har indvendinger til dette, bedes de kontakte bestyrelsen.

I dag skal vi have valgt Københavns repræsentant til hovedbestyrelsen og politisk forum samt sat vores hold af folketingskandidater. Det er en tillidsafstemning, hvor mere end 50% skal sige ja.

\*\*

Jacob Munk siger tak for tilliden. Gør opmærksom på at mødet er indkaldt, som det kræves af vedtægterne med minimum 6 ugers varsel. Det samme gælder øvrige formalia, som er overholdt.

40 er tilmeldt begivenheden på AlleOS. Der deltager, lidt afvekslende i løbet af mødet, 35 stemmeberettigede. Da afstemninger foretages digitalt, vil der løbende blive registreret antal deltagere og angivne stemmer. Martin orienterer om, hvordan digital afstemning foregår.

Jakob Munk har ordet: Vi har tre valg i dag. Først HB, så POFO, dernæst FT-kandidater.

**Trine Hertz** stiller op til HB. Trine fortæller om sig selv.

Der bliver spurgt om det er storkreds København eller omegnens storkreds Trine stiller op til. Jacob Munk svarer at det er til storkreds København.

På grund af tekniske problemer venter vi med afstemningen og går videre til POFO valg

**Jan Kristoffersen** fortæller om sig selv. Vil gerne være med til at udvikle Alternativets EU-politik. Også strategisk udvikling af Alternativet.

Josephine Fock: Kan du sige nogle få ord til din holdning til EU?

Jan fortæller om sine synspunkter ift. EU. Mere globalt fredsprojekt. Mindre købmandsprojekt. Vi skal bruge handels- og skatteaftaler til den grønne omstilling.

Mark Desholm: Hvordan skal vi holde POFO motoren i gang her under corona?

Jan vil holde møder ude i byen, andre steder end vores egne lokaler. Vil inddrage medlemmerne og tage fællesnævnere med i POFO

Kasper Hansen: Hvordan skal Alternativet forholde sig til at lande i EU modarbejder EU?

Jan vil gøre alt for at holde sammen med fællesskabet. Det er vigtigt at man strækker sig for at holde sammen på fællesskabet.

**Rolf Bjerre** roser Jan og fortæller om sig selv. Har gjort meget for at engagere sig i POFO, synes ikke det virker som det er nu, og vil gerne udvikle på dette.

Trine Hertz: Mener du at vi ikke skal bruge mundbind?

Rolf: vi skal overholde sundhedsstyrelsen anbefalinger og den danske lov. Synes der er stigmatisering af folk der ikke kan bære mundbind. Alternativets skal gøre opmærksom på denne stigmatisering.

Martin tager ordet, og fortæller at **Birgitte Kehler Holst** har været vores repræsentant indtil nu, og stiller op som suppleant.

Afstemning:

HB: Trine er valgt til hovedbestyrelsen med over 50% opbakning. Trine ønskes tillykke med klapsalver.

Teknikken driller stadig, derfor går vi videre med præsentation af FT-kandidater:

**Josephine Fock**: Fortæller om sig selv og sin baggrund. Er glad for at stille op i København. København skal være drivmotor for Danmark, ligesom Danmark skal være det for verden.

Kasper Hansen: Hvad er din overordnede tanker ift. at få synliggjort Alternativet for unge vælgere?

Josephine: De unge er helt afgørende for Alternativet. Har et tæt samarbejde med ÅU. De unge skal være med til at udvikle politik og arrangementer. De skal tænkes ind alle steder.

**Troels Christian Jakobsen**: Fortæller om sig selv. Går meget op i den sociale bundlinje. Vil gerne italesætte en mere bæredygtig magtkultur.

**Rolf Bjerre**: Fortæller om sig selv. Vil gerne sætte fokus på IT og vores digitale liv.

**Jan Kristoffersen**: Fortæller om sig selv. Vil fokusere på offentlighedslov, budgetlov og udbudslov. Fungerer disse love? Nytænke dem.

Trine Hertz til Rolf: Vil høre i forhold til din loyalitet til din egen holdning overfor Alternativets?

Rolf: mener kandidater skal være loyale overfor Ås værdier og debatdogmer. Vil sige at det er min egen mening, hvis jeg er uenig med partiets linje.

Poul Brandrup til Jan: Hvilke hovedsynspunkter synes du Å skal gå frem med nu? Og hvad med EU og det nordiske samarbejde.

Jan: Støtte maks op omkring internationalt samarbejde. Mange internationale organisationer står dårligt, og det skal vi arbejde på at løfte.

Mark Desholm til Rolf: Er det Alternativet politik, du kæmper for?

Kasper Hansen til Rolf: I hvor høj grad kan kandidater gå ud og skabe deres egen politik?

Rolf: Vigtigt at man finder genklang i Å. Vil arbejde for en mere tydelig politik. Mener det er vigtigt at der er højt til loftet.

**Mette Bram**: Fortæller om sig selv og kandidatur. Synes ny politisk kultur er meget vigtigt, og har øvet sig de sidste tre år som Frederiksbergs Borgerrepræsentant.

Martin Kjærulf til Mette: Har du gjort dig nogle tanker om hvordan vi sikrer at eks. Frederiksberg bliver husket når vi taler København?

Fabrizio Macchi d’Ottone til Mette: Hvilken holdning har du til tvangsfjernelse af børn på Frederiksberg?

Kim Hjerrild til Mette: Hvad gør du dig af overvejelser ift. hvis vi skal ændre den politiske struktur omkring hovedstaden?

Mette: Vil give Kim ret i at det virker svært at se på tingene overordnet, og det er problematisk. Ift. tvangsfjernelser, har det været på grund af demokratiske spilleregler er blevet brudt at møder er blevet afbrud. Til Martin, tror på at Alternativet skal sætte Frederiksberg på dagsordenen.

Afstemning:

POFO: Tillid til begge kandidater + suppleant. Jan og Rolf således valgt – med klapsalver.

FT: Tillid til alle fem kandidater. Stort tillykke til de fem kandidater.

Thorkild orienterer om Åbenrå 33, som er blevet opsagt, hvilket betyder at vi skal finde nyt senest per 1. maj på grund af, at lokalerne ikke opfylder de behov vi har. Gode ideer om, hvordan vi skal bo efterlyses.

Ordet gives til Josephine Fock, som vil holde tale om hvor Alternativet står nu, og hvor vi er på vej hen. Josephine indleder med at sige tak for tilliden.

Spørgsmål til Josephine

Er borgerløn et svar på meget af det der nævnes her?

Hvorfor kommer Å ikke med landbrugsudspil i stedet for at vente på regeringen?

Josephine: Basisindkomst ville løse mange af vores problemer i samfundet. Folk lægger sig ikke bare på sofaen, tvært imod. Ift. til landbrug er planen at vi skal have en politisk strategi der leder helt frem til FT-valget. Vi lægger det ud op til regeringens forhandlinger, fordi det derfor er mere interessant for pressen.

Hvor er respekten for prækariatet?

Josephine: Respekten går hele vejen rundt. Inkluderende respekt for hinanden. Det går vores vælgere meget op i.

Thorkild siger tak for i dag. Tak til referent, dirigent og teknik.

Referat godkendt af dirigenten.

Jacob Munk, den 2. november 2020